Orkestrion

Orkestrion er et samlebegrep for mekaniske musikkinstrumenter som imiterer et orkester. Slike maskiner ble mye brukt til å spille marsjer og dansemusikk, men det fantes instrumenter som imiterte hele orkestre og kunne spille eksempelvis  Beethoven-symfonier og operaovertyrer.

Forløperen, og samtidig det første kjente mekaniske orkester, er  Johann Nepomuk Mälzels panharmonicon fra 1805. De første orkestrions ble drevet av lodd eller fjærer, i blant også av dampmaskiner, gass- eller vannmotorer. Senere ble de stort sett utstyrt med elektromotorer. Lyden produseres ved at pipeverk og eventuelt et slaginstrument blir aktivert av stiftevalser eller perforerte papirkort. 

Det tungvinte og kostbare orkestrionet hadde ingen sjanser i konkurransen med elektrisk drevne nyvinninger som radiokringkasting, grammofon og jukebokser. Rundt 1926 brøt salget fullstendig sammen og innen kort tid  var all produksjon av slike instrumenter opphørt.

Litteratur 
 
 Peter Hagmann: Das Welte-Mignon-Klavier, die Welte-Philharmonie-Orgel und die Anfänge der Reproduktion von Musik. Bern, Lang, 1984. Online ved Universitätsbibliothek Freiburg im Breisgau 2002

Eksterne lenker 
 
 Mechanical Music Press
 En samling kataloger med orkestrions, timtrager.com

Mekaniske musikkinstrumenter
Historiske musikkinstrumenter